सीरम इंस्टिट्यूट ऑफ इंडिया

सीरम इंस्‍टीट्यूट ऑफ़ इण्डिया (अंग्रेज़ी- Serum Institute of India, अनुवाद- भारत का सीरम संस्थान) एक भारतीय संस्थान है जो टीके सहित प्रतिरक्षात्मक दवाओं का एक प्रमुख निर्माता है। इसकी स्थापना 1966 में साइरस पूनावाला ने की थी। कम्पनी होल्डिंग कम्पनी पूनावाला इन्वेस्टमेण्ट एण्ड इण्डस्ट्रीज़ की एक सहायक कम्पनी है।

अवलोकन 
यह कम्पनी दुनिया की सबसे बड़ी वैक्सीन उत्पादक है (उत्पादित खुराक की संख्या के अनुसार)। कम्पनी प्रत्येक वर्ष लगभग 1.3 अरब वैक्सीन का उत्पादन करती है। इसके द्वारा विकसित उत्पादों में तपेदिक वैक्सीन Tubervac (BCG), पोलियोमाइलाइटिस (poliomyelitis) के लिए पोलियोवैक (Poliovac), और बाल्यावस्था टीकाकरण अनुसूची के लिए अन्य टीकाकरण शामिल हैं।

कोविड-19 टीका विकास 
कम्पनी ने फार्मा फर्म एस्ट्राजेनेका के साथ करार किया है, जो ऑक्सफोर्ड यूनिवर्सिटी  के साथ साझेदारी में एक वैक्सीन विकसित कर रही है। यह बताया गया है कि सीरम संस्थान भारत और अन्य निम्न और मध्यम आय वाले देशों में वैक्सीन की 1 अरब खुराक प्रदान करेगा। यह कहा जाता है कि इसकी कीमत लगभग $ 3 (लगभग ₹225) प्रति खुराक है। 

वे भारत और अन्य निम्न और मध्यम आय वाले देशों में नोवाक्स 'Novavax’ NVX-CoV2373 V कोविड-19 वैक्सीन उम्मीदवार के विकास और व्यावसायीकरण के लिए नोवावैक्स (Novavax) के साथ एक समझौते पर भी पहुंचे हैं।

यह सभी देखें 

 भारत बायोटेक 
 कैडिला हेल्थकेयर

संदर्भ

बाहरी कड़ियाँ 

 आधिकारिक साइट